Topsy+prosjekt+VVK+18


 * Om prosjektet:**
 * [[image:IMG_5648.JPG]] ||

Vi har også stort fokus på bærekraftig utvikling; barna skal lære å ta vare på seg selv, hverandre og naturen. Hovedmål for fagområdene: Barna skal få begynnende kunnskap om naturfenomener, fysiske lover, dyreliv og planter. De skal få erfaring med teknologi og redskaper og ta i bruk kreative evner.
 * Prosjekt Topsy** er et tverrfaglig prosjekt med fokus på fagområdene Natur, miljø og teknologi, Antall, rom og form og Kunst, kultur og kreativitet.

//Nyeste innlegg ligger øverst//


 * Hva flyter og hva synker?**

På tur en dag gikk vi forbi en bekk. Barna begynte å kaste steiner og pinner i bekken, og oppdaget at pinner flyter, mens steinene bare gikk til bunns! Dette måtte vi teste ut nærmere... På oppdrag fra Topsy gikk vi til et nytt sted langs bekken, inne i skogen, der det er en liten bru. Barna begynte å teste hva som flyter og hva som synker. Dette fant de ut: Pinner flyter. Små pinner flyter lett under brua og kommer frem på andre siden. Store pinner setter seg lett fast. Blader flyter. Steiner synker. Kongler flyter, men... våte kongler synker! Hvorfor det? Vi gleder oss til å utforske dette videre.
 * [[image:IMG_6065.JPG width="320" height="240"]] || [[image:IMG_6095.JPG width="320" height="240"]] ||
 * [[image:IMG_6096.JPG width="320" height="240"]] || [[image:IMG_6094.JPG width="320" height="240"]] ||


 * Søppel i skogen!**

På tur i skogen har vi sett mye søppel. Topsy forteller at vennene i skogen kan skade seg og at søppel ikke skal være i naturen. Dette må vi ordne opp i! Vi har tatt med oss poser ut på tur og plukket søppel. Etter dette har barna blitt veldig oppmerksomme på søppel i naturen og plukker søppel hver gang vi er på tur. Vi har laget en søppelutstilling på avdelingen som stadig fylles på. Vi har også sett på bilder av forsøplede strender og snakket om hva som kan skje med fisk, fugl, hvaler og andre havdyr når søppel havner i havet.
 * [[image:IMG_6010.JPG width="320" height="240"]] || [[image:IMG_6011.JPG width="320" height="240"]] ||
 * [[image:IMG_6020.JPG width="320" height="240"]] || [[image:IMG_6021.JPG width="320" height="240"]] ||


 * Vi lager fuglemat til Topsys venner**

Oppskrift på fuglemat: Smelt delfiafett, ha i frø og havregryn. Fyll i muffinsformer med en tråd til oppheng. Avkjøl og heng opp! Når fuglematen var ferdig, tok vi den med oss på tur til plassen og hang den opp i et tre der. Topsy inspiserte og smakte (og det gjorde flere av barna også... muffins er muffins, eller?) Godkjent av Topsy! Blir spennende å se om maten er spist neste gang vi kommer. Vi har laget litt ekstra så vi kan henge opp nytt også.
 * [[image:IMG_5705.JPG width="320" height="240"]] || [[image:IMG_5707.JPG width="320" height="240"]] ||
 * [[image:IMG_5719.jpg width="320" height="240"]] || [[image:IMG_5727.JPG width="320" height="240"]] ||
 * [[image:IMG_5745.JPG]] ||
 * [[image:IMG_5744.JPG]] ||


 * Oppdrag Fuglemat**

Vi tok med oss Topsy på tur til plassen vår. I det hule treet fant vi et brev som Topsy hadde gjemt til oss. I brevet stod det at Topsys venner har problemer med å finne mat nå som det er så mye snø. Kanskje vi kunne lage mat til vennene?
 * [[image:IMG_5695.JPG width="512" height="384"]] ||

Sammen med brevet lå det noen rare greier. Hva kunne det være? Barna kom med flere ulike forslag: Fisk Bønner Penger
 * [[image:IMG_5696.JPG width="511" height="383"]] ||

Vi gikk tilbake til barnehagen og søkte litt på internett. Da fant vi ut av det var solsikkefrø, eller fuglefrø, vi hadde funnet! Så nå skal vi lage fuglemat til Topsys venner. Barna viser mye glede og omsorg for Topsy. De er også opptatt av å lytte til fuglene i skogen når vi er på tur. Flere av barna uttrykker at de syns det er fint å hjelpe de som ikke finner mat.


 * Topsys nye rede**

Vi har vært rundt omkring i barnehagen og lett etter materialer som vi kan bruke til å pynte Topsys reir med. Hva trenger Topsy? Barna har kommet med ulike innspill: Noe varmt å ligge på, noe rosa, kongler som minner om skogen... Alt skal med! I tre ulike grupper har barna ordnet og laget pynt og reiret har jammen blitt noe for seg selv. Her kommer noen bilder fra prosessen:
 * [[image:IMG_5619.JPG]] ||
 * [[image:IMG_5631 – Kopi.JPG]] ||


 * [[image:20180111_095157.jpg width="511" height="257"]] ||
 * [[image:20180111_102030.jpg width="512" height="258"]] ||

Her ser vi Topsy i sitt flotte "nye" rede. Det henger i en grein i taket på avdelingen!
 * [[image:IMG_5665.JPG width="544" height="406"]] ||
 * [[image:IMG_5670.JPG width="544" height="406"]] ||


 * Da vi møtte Topsy**

Neste gang vi besøkte plassen vår etter å ha funnet de rosa fjærene, var barna på leting etter flere fjær. Men vi fant ingenting, før noen oppdaget noe rundt som hang i et tre. Det lignet litt på et fuglerede. Det måtte vi undersøke. Vi løftet reiret forsiktig ned fra treet, og oppi der fant vi en rosa, pelskledd skapning! Først tror vi den sov, men den våknet snart da barna samlet seg rundt den. Først var den litt redd og sjenert, men etter hvert hilste den på alle barna. Den presenterte seg som Topsy. Nøyaktig HVA Topsy er, er vi ikke helt sikre på. Er den en fugl? Et dyr? Er den gutt eller jente? Topsy selv svarer at Topsy er Topsy. Topsy fortalte oss at det er kaldt i skogen nå, og at det er vanskelig å finne mat. Dessuten har noen ødelagt reiret. Vi bestemte oss for å ta med både Topsy og reiret til barnehagen, og Topsy har lurt på om ikke barna kan hjelpe til å fikse på reiret så det blir lunt og koselig. Det oppdraget tar vi gjerne!


 * [[image:20180108_102947.jpg width="526" height="399"]] ||


 * Vi finner rosa fjær**

Dagen etter at vi hadde funnet spor, gikk vi tilbake til plassen. Noen av barna gikk rett bort til treet med hulrom i, for å se om det var noe inni der i dag. Og det var det! En knall rosa fjær! Vi fant også en rosa fjær høyt oppe i et tre ved bålplassen. Hvem har mistet rosa fjær? Barna snakket lenge om dette. De kom fram til at fugler har fjær. Kanskje en rosa fugl?


 * = [[image:20180105_102633.jpg width="560" height="336" align="center"]] ||


 * Spor i snøen**

En dag tidlig i januar da vi gikk tur i skogen på leting etter et sted vi kan gjøre til plassen vår, fant vi spor i snøen, et hulrom i et tre og gul snø. Noen barn mente det var trollspor, mens en annen foreslo revespor. Hvorfor var snøen gul? Flere av barna var sikre på at det nok var noen som hadde tisset i snøen. Men hvem? En bjørn? En kråke? Kanskje Gruffalo? En storebror? Mange forslag kom, men vi kunne ikke vite noe sikkert. Og hva med hulrommet i treet? Det var tomt, men kanskje det bodde noen der? Vi gikk tilbake til barnehagen med mye nytt å tenke på.


 * [[image:20180104_102050.jpg width="384" height="640"]] || [[image:20180104_102103.jpg width="384" height="640"]] ||